25 metrin isopistooli

Isopistooli on Kansainvälisen ampumaurheiluliiton (ISSF) sääntöjen mukaan ammuttava urheiluammuntalaji. Isopistooliammunta ei ole olympialaji. Laji muistuttaa naisten ja nuorten ampumaa 25 metrin urheilupistoolia, sekä kansallista 25 metrin pienoispistoolia.

Käytettävä ase
Isopistooliammunnassa käytetään itselataavaa pistoolia tai revolveria, jonka sallittu kaliiperi on välillä 7,62 mm - 9,65 mm. Nykyisin eniten käytetty kaliiperi on kuitenkin .32 S&W Long. Ampumamatka on 25 metriä. 

Käytettävän aseen tulee sopia laatikkoon, jonka mitat ovat: pituus 30 cm, leveys 15 cm ja korkeus 5 cm. Vuoden 2009 alusta lähtien minimi laukaisuvastus 1 360 gramman sijaan 1 000 grammaa*. Ase on tyypillisesti kilpa-ammuntaan rakennettu erikoisase, tosin esimerkiksi sotilasammunnoissa saatetaan käyttää myös palveluspistooleja. Myös harjoittelussa saatetaan käyttää muita kuin varsinaisia kilpailuaseita. Esimerkiksi .357 Magnum -kaliiperinen revolveri, jolla ammutaan wadcutter -luotisia .38 Special -patruunoita on erittäin yleinen isopistooliammunnan harjoitteluase. Nykyinen de facto-standardikaliiperi huippuampujien aseissa on .32 S&W Long ja aseena puoliautomaattinen, itselataava pistooli.

Yleisiä kilpailuaseita isopistooliammunnassa ovat mm:
Hämmerli SP20
Pardini HP
Morini CM32M
Walther GSP

Kilpailun kulku
Kilpailu muodostuu kahdesta osasta, tarkkuusosiosta ja pikaosiosta. Suuremmissa kilpailuissa osiot ammutaan tyypillisesti peräkkäisinä päivinä. Tarkkuusosuus ensimmäisenä päivänä ja pika-osuus toisena.

Tarkkuusosiossa ammutaan kuusi viiden laukauksen sarjaa. Sarjaa kohden aikaa on käytettävissä viisi minuuttia. Käytettävän 10-renkaisen taulun kympin halkaisija on 50 mm. Taulu on ns. perinteinen koulutaulu.

Pikaosiossa ammutaan niin ikään kuusi viiden laukauksen sarjaa siten, että taulu on näkyvissä kolme sekuntia kutakin laukausta kohden ja piilossa 7 sekuntia. Käytettävän 10-renkaisen taulun kympin halkaisija on 100 mm. Samanlaista taulua käytetään myös miesten 25 metrin olympiapistoolissa. 

Kummankin osuuden maksimitulos on 300. Yhteismaksimitulos on siten 600. Nykyinen maailmanennätys on venäläisen Mihail Nestrujevin nimissä oleva 594.

Ennen kumpaakin osuutta ampujalla on oikeus ampua yksi viiden laukauksen koesarja.

Muuta
Suomalainen, Turun Seudun Ampujia edustava Seppo Mäkinen on voittanut lajissa maailmanmestaruuden vuonna 1978 Etelä-Korean Soulissa pidetyissä kisoissa. 

 Luettelo isopistoolin maailmanmestareista 
 Vuosi  Nimi  Joukkuemestari  1947 Tukholma  Torsten Ullman20px Suomi 1949 Buenos Aires  Heinrich Keller20px Yhdysvallat 1952 Oslo  Harry Reeves 20px Yhdysvallat 1954 Caracas  Torsten Ullman20px Neuvostoliitto 1958 Moskova  William McMillan20px Tšekkoslovakia 1962 Kairo  Igor Rakalov20px Neuvostoliitto 1966 Wiesbaden  William Blankenship20px Yhdysvallat 1970 Phoenix  Rafael Carpio20px Tšekkoslovakia 1974 Thun  Dan Iuga20px Neuvostoliitto 1978 Soul  Seppo Mäkinen20px Suomi 1982 Caracas  Vladas Turla20px Neuvostoliitto 1986 Suhl  Oleg Tkachev20px Neuvostoliitto 1990 Moskova  Sergei Pyzhianov20px Neuvostoliitto 1994 Milano  Pål Hembre20px Venäjä 1998 Barcelona  Park Byung Taek20px Etelä-Korea 2002 Lahti  Park Byung Taek20px Etelä-Korea 2006 Zagreb  Liu Yadong20px Venäjä 2010 München  Leonid Jekimov Brasilia

Lähteet

Viitteet

Luokka:Ampumaurheilu